Komunikácia so zákazníkmi 

Účel spracúvania osobných údajov:
Zabezpečenie komunikácie so zákazníkmi a potenciálnymi zákazníkmi – podnikateľskými subjektmi (B2B) prostredníctvom ich kontaktných osôb v súvislosti s poskytovaním informácií o službách Prevádzkovateľa, vybavovaním požiadaviek, organizáciou služieb a riešením otázok alebo podnetov, ako aj evidencia komunikácie a jej priebehu v informačnom systéme Prevádzkovateľa.
Spracúvanie osobných údajov môže prebiehať aj v rámci spoločného spracúvania osobných údajov so spoločnými prevádzkovateľmi podľa čl. 26 Nariadenia GDPR.

Dotknuté osoby:
· fyzické osoby konajúce v mene podnikateľských subjektov (napr. konatelia, zamestnanci, kontaktné osoby),
· potenciálni zákazníci – podnikateľské subjekty (B2B),
· zákazníci – podnikateľské subjekty (B2B).

Kategórie osobných údajov:
Bežné osobné údaje.

Rozsah spracúvaných osobných údajov:
Prevádzkovateľ spracúva identifikačné a kontaktné údaje, najmä meno a priezvisko kontaktnej osoby konajúcej v mene podnikateľského subjektu, jej telefónne číslo a e-mailovú adresu, obchodné meno podnikateľského subjektu, ako aj pracovnú pozíciu alebo zaradenie kontaktnej osoby (napr. konateľ alebo zamestnanec).  
Ďalej Prevádzkovateľ spracúva obsah komunikácie, najmä správy, poznámky a históriu komunikácie.

Právny základ spracúvania osobných údajov:
čl. 6 ods. 1 písm. b) Nariadenia GDPR – plnenie zmluvy alebo vykonanie opatrení pred uzatvorením zmluvy na základe žiadosti dotknutej osoby,
čl. 6 ods. 1 písm. f) Nariadenia GDPR – oprávnený záujem Prevádzkovateľa spočívajúci v zabezpečení riadnej komunikácie so zákazníkmi, evidencii komunikácie, ochrane právnych nárokov a preukazovaní splnenia povinností.

Zákonná povinnosť spracúvania osobných údajov:
Nevykonáva sa.

Kategórie príjemcov osobných údajov:
· Sprostredkovatelia podľa čl. 28 Nariadenia GDPR:
· Monday.com Ltd. – poskytovateľ CRM systému,
· Websupport s. r. o. – poskytovateľ webhostingových a e-mailových služieb,
· Google Ireland Limited – poskytovateľ cloudových služieb (e-mailová komunikácia a úložisko údajov).

Spoloční prevádzkovatelia podľa čl. 26 Nariadenia GDPR:
Prevádzkovateľ spracúva osobné údaje spoločne s nasledovnými subjektmi:
· aKomfort Home s. r. o., IČO: 56 635 028
· aKomfort Solutions s. r. o., IČO: 57 046 743
Uvedené subjekty vystupujú ako spoloční prevádzkovatelia, ktorí spoločne určujú účely a prostriedky spracúvania osobných údajov najmä v oblasti získavania kontaktov, evidencie obchodných prípadov, uzatvárania zmlúv, realizácie služieb a komunikácie so zákazníkmi.
Medzi spoločnými prevádzkovateľmi je uzatvorená dohoda podľa článku 26 Nariadenia GDPR, ktorá upravuje rozdelenie zodpovedností za plnenie povinností podľa Nariadenia GDPR.
Dotknutá osoba si môže uplatniť svoje práva u ktoréhokoľvek zo spoločných prevádzkovateľov bez toho, aby boli dotknuté jej práva podľa Nariadenia GDPR.

Samostatní prevádzkovatelia:
· Meta Platforms Ireland Limited – poskytovateľ komunikačnej platformy (WhatsApp).

Iní oprávnení príjemcovia:
Orgány verejnej moci (napr. súdy, orgány činné v trestnom konaní, daňový úrad, finančná správa) podľa čl. 6 ods. 1 písm. c) Nariadenia GDPR.

Prenos do tretích krajín:
· Izrael – na základe rozhodnutia o primeranosti,
· USA – prostredníctvom komunikačných nástrojov (napr. WhatsApp), s využitím primeraných záruk (napr. štandardné zmluvné doložky).

Prenos do medzinárodných organizácií:
Nevykonáva sa.

Zverejňovanie osobných údajov:
Nevykonáva sa.

Doba uchovávania osobných údajov:
· počas trvania komunikácie,
· následne podľa hlavného účelu spracúvania, ku ktorému sa komunikácia viaže:
· dopyt: maximálne 3 mesiace od posledného kontaktu,
· zákazník (zmluvný vzťah): počas trvania zmluvy a následne 5 rokov od jej ukončenia.

Poučenie o dobrovoľnosti poskytnutia údajov:
Poskytnutie osobných údajov je dobrovoľné, avšak nevyhnutné na zabezpečenie komunikácie a vybavenie požiadaviek podnikateľského subjektu. Bez ich poskytnutia nie je možné efektívne komunikovať a reagovať na požiadavky.

Zdroj osobných údajov:
Osobné údaje sú získavané priamo od dotknutej osoby, najmä od kontaktnej osoby podnikateľského subjektu prostredníctvom telefonickej, e-mailovej alebo osobnej komunikácie, ako aj prostredníctvom webových formulárov.  
Osobné údaje sú ďalej získavané z predchádzajúcich účelov spracúvania, najmä z účelu „Prijímanie, spracovanie a vybavenie dopytov zákazníkov“, z účelu „Obhliadka a cenová ponuka“, z účelu „Uzatvorenie zmluvného vzťahu“ a z účelu „Realizácia servisu okien“, ako aj z účelu „Získavanie kontaktov na potenciálnych zákazníkov v teréne“, ak dotknutá osoba prejavila záujem o služby Prevádzkovateľa.  
Osobné údaje môžu pochádzať aj zo spoločného spracúvania osobných údajov medzi spoločnými prevádzkovateľmi podľa čl. 26 Nariadenia GDPR, najmä z účelov získavania kontaktov na potenciálnych zákazníkov a evidencie a vybavenia dopytov zákazníkov.

Automatizované individuálne rozhodovanie vrátane profilovania:
Nevykonáva sa.

